บาทเปิด 31.19/21 บาทต่อดอลลาร์ แนวโน้มทรงตัว
เงินบาทเปิดตลาด 31.19/21 บาทต่อดอลลาร์ แนวโน้มทรงตัว ตลาดรอประชุมเฟดคืนนี้ ให้กรอบ 31.15-31.25บาทต่อดอลลาร์
16 ก.ย. 2563

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.19/21 บาท/ดอลลาร์ ทรงตัวจากเย็นวานนี้ที่ปิดตลาดที่ระดับ 31.19 บาท/ดอลลาร์
วันนี้คาดว่าเงินบาทจะยังเคลื่อนไหวอยู่ในกรอบเดิม เนื่องจากตลาดรอผลการประชุมคณะกรรมการกำหนดนโยบายการเงินของธนาคารกลางสหรัฐ (FOMC) ขณะที่ปัจจัยในประเทศ ต้องติดตามสถานการณ์ชุมนุมทางการเมืองในช่วงสุดสัปดาห์
"บาทวันนี้คงวิ่งอยู่ในกรอบเดิม เพราะตลาดรอผลประชุม FED คืนนี้ก่อน" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 31.15-31.25 บาท/ดอลลาร์